Man kry lewenslank vir moord op plaasbestuurderLuan Preston (Foto: Facebook) Vincent Mziwenkosi Cele (33) is Maandag lewenslange tronkstraf in die hooggeregshof in Pietermaritzburg opgelê vir die moord op ’n plaasbestuurder van KwaZulu-Natal vroeër vanjaar. Luan Preston is in Junie vanjaar in sy kamer op ’n plaas tussen Port Shepstone en Oslo-strand verskeie kere met ’n voorwerp gesteek en verwurg. Die plaas is sedertdien geïdentifiseer as David’s Farm. Brig. Jay Naicker, woordvoerder van die polisie, het gesê Cele is ook agt jaar tronkstraf opgelê vir huisbraak asook ŉ verdere 12 jaar tronkstraf vir roof. Volgens Naicker het Cele ná die moord op Preston met selfone, ŉ televisiestel en juwele op die vlug geslaan. Hy is sowat ŉ maand later deur ŉ speurspan van Port Shepstone aangekeer. Maroela Media het vroeër berig daar was ten tyde van die moord geen gedwonge toegang tot die kamer nie.